PREB ทุ่ม 98.41 ลบ.ร่วมทุน “ANAN-มิตซุย ฟูโดซัง” ลุยพัฒนาอสังหาฯย่านพหลโยธิน
PREB ทุ่ม 98.41 ลบ.ร่วมทุน "ANAN-มิตซุย ฟูโดซัง" ลุยพัฒนาอสังหาฯย่านพหลโยธิน
14 ธ.ค. 2561

บริษัท พรีบิลท์ จำกัด (มหาชน) หรือ PREB เปิดเผยว่า บริษัทเข้าร่วมลงทุนสัดส่วน 13.60% ในบริษัท อนันดา แอนด์ พาร์ทเนอร์ สะพานควาย วัน จำกัด คิดเป็นมูลค่าการลงทุน 98.41 ล้านบาท โดยมีบริษัท อนันดา ดีเวลลอปเม้นท์ จำกัด (มหาชน) หรือ ANAN ถือหุ้น 60% และนิติบุคคลอื่นถือหุ้น 25% และบุคคลอื่นถือหุ้น 0.80% ซึ่งบริษัทร่วมทุนดังกล่าวมีทุนจดทะเบียน 723.59 ล้านบาท
ทั้งนี้ บริษัท อนันดา แอนด์ พาร์ทเนอร์ สะพานควาย วัน จำกัด จะเข้าลงทุนในบริษัท อนันดา เอ็มเอฟ เอเชีย สะพานควาย ทู จำกัด (ชื่อเดิม บริษัท เอดีซี-เจวี 12 จำกัด) ซึ่งมีทุนจดทะเบียน 1,150 ล้านบาท ในสัดส่วน 62.50% ที่เหลืออีก 37.50% เป็นการลงทุนจากบริษัทในกลุ่มของบริษัท มิตซุย ฟูโดซัง จำกัด เพื่อใช้เป็นบริษัทในการพัฒนาโครงการบริเวณย่านถนนพหลโยธิน
อนึ่ง PREB ไม่ได้เป็นผู้บริหารในบริษัท อนันดา เอ็มเอฟ เอเชีย สะพานควาย ทู จำกัด แต่อย่างใด และไม่ได้เป็นผู้รับเหมาก่อสร้างโครงการนี้